open-index/open-wikipedia-markdown huggingface dataset:
הנרי ברייט

**הנרי ברייט** (באנגלית: **Henry Bright**; 5 ביוני 1810 – 21 בספטמבר 1873) היה צייר נוף אנגלי, הקשור לאסכולת הציירים בנוריץ'.

## ביוגרפיה
הנרי ברייט נולד ב־5 ביוני 1810 בסאפוק, בנם השלישי מתוך תשעה ילדיו של ג'רום ברייט (1770–1846), שען, וסוזאנה דני, מאלבורג בנורפוק, שהתחתנו ב־28 ביוני 1790.

ברייט נשלח ללמוד על ידי משפחתו אצל כימאי בוודברידג', סאפוק, אך הועבר לאחר מכן לכימאי בנוריץ', פול סקוויירס. במהלך החניכה הזו, או אולי אחר כך, הוא עבד בבית החולים ותקופה זו בילה חלק מזמנו הפנוי בציור ורישום.

לאחר שהוכרו כישרונותיו האמנותיים הוא הפך לתלמידו של אלפרד סטנארד. כנראה הוא הוכשר גם על ידי ג'ון ברני כרום וג'ון סל קוטמן, שניהם היו חברים באגודת האמנים נורוויץ'.

בסביבות 1833 חזר ברייט לסקסמונדהאם כדי להינשא לנערה מקומית, אליזה ברייטלי, ב־8 במאי. ידוע ששניים מילדיהם שרדו והגיעו לבגרות. ברייט עבר עם משפחתו לפדינגטון בלונדון, בשנת 1836, ובשנת 1848 עברו להתגורר באילינג, שם נפטרה אשתו אליזה.

ב־1854 התגורר ברייט בסנט ג'ון ווד, אך עזב את לונדון בשנת 1858 מסיבות בריאותיות והתיישב עם בנותיו בבית אחיו בסקסמונדהם. ברייט המשיך לבקר בלונדון מסיבות עסקיות ולצפות בתערוכות. משנת 1860 התגורר ברדהיל שבסארי.

הוא נפטר באיפסוויץ' בשנת 1873.

## יצירתו
הוא צייר במקומות שונים באנגליה, סקוטלנד, ויילס וברחבי אירופה, ועבד בצבעי שמן, צבעי מים, גיר ועיפרון. במהלך כמה מסעות רישום אלו ליווה אותו ויליאם טרנר, איתו קשר קשרי ידידות. עבודתו של ברייט זכתה להערכה רבה גם על ידי ג'ון ראסקין.

התערוכה הגדולה הראשונה של ברייט הייתה בלונדון בשנת 1836. הוא הציג בתערוכת האקדמיה של ליברפול באותה שנה. הוא הפך לחבר באגודת הציירים החדשה בצבעי מים בשנת 1839, שם הציג עד 1844.

ברייט פיתח חברות עם אמנים מובילים אחרים, ביניהם סמואל פרוט, הנרי ג'וטסום, דייוויד קוקס, ג'ורג' לאנס, ואחרים. הוא הושפע מטכניקת השמן והעיפרון של הרדינג וכמוהו הוציא מספר ספרי ציור בשנות ה-40 של המאה ה-19.

שמו של ברייט נקשר גם בייצור צבעים צבעוניים. בשנת 1844 רכשה המלכה ויקטוריה את הציור - הכניסה לעיירה פרוסית עתיקה (לונדון, אוסף מלכותי) מהחברה החדשה של ציירים בצבעי מים. הוא קיבל גם כמה עבודות מהדוכסית הגדולה מארי מרוסיה.

הצלחתו המקצועית התרחבה בשיתוף פעולה עם אמנים אחרים, בהם ג'ון פרדריק הרינג וויליאם שייר, שם ברייט בדרך כלל תרם את הרקע.

לאורך הקריירה שלו בלונדון שמר ברייט על קשרים עם אמני אסכולת נורוויץ'.

## גלריה
 
File:Bright - Lane over the Hill.jpg

File:Henry Bright (1810-1873) - On the French Coast - BHC2364 - Royal Museums Greenwich.jpg

File:Henry Bright00.jpg

File:Henry Bright07.jpg

File:Henry Bright03.jpg

File:Henry Bright (1810-1873) - Landwade Hall, Cambridgeshire (after Joseph Murray Ince) - 515542 - National Trust.jpg

File:Henry Bright06.jpg

File:‘Sussex- Old Barn at Berstead - Henry Bright - Bright-2.jpg


## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1810
קטגוריה:בריטים שנפטרו ב-1873
Form-based code

ממוזער|שמאל|350px|דוגמה לתיקון שטח ציבורי לרחובות ציבוריים על פי שיטת Form-based code
שיטת **Form-based code** היא שיטה בתחום העירוניות החדשה לוויסות פיתוח קרקעות לצורך השגת צורה עירונית ספציפית. Form-based code נועדה לטפח תוצאות מובנות צפויות ותחום ציבורי איכותי על ידי שימוש בצורה פיזית (על פי התורה של עירוב שימושים) תוך התמקדות פחותה בשימוש קרקע באמצעות תקנות עירוניות. Form-based code היא אמצעי לסידור "בלאגן עירוני" אך לא קו מנחה עבור ישוב כלשהו, עיר, כפר או מחוז כלשהו ומציעה חלופה של אזורים קונבנציונליים. Form-based code משמשת בתור מענה חדש לאתגרים המודרניים של התפשטות עירונית, בלייה עירונית, הידרדרות השכונות ההיסטוריות העירוניות, והזנחת בטיחות הולכי הרגל בזמן של פיתוח עירוני כלשהו. המסורת פחתה כמדריך לדפוסי פיתוח, והאימוץ הנרחב של ערים בתקנות יעוד לשימוש חד פעמי הרתיע את העירוניות הקומפקטית וההליכה. בשנת 2004 הוקם בוושינגטון הבירה, ארצות הברית "המכון לשיטת Form-based code" העוסק מאז בפיתוח, ידע, ומחקר של שיטה זו. בעקבותיו הוקם: "המרכז ללימודי טרנסקטורה יישומית - (CATS)" המקדם הבנה של הסביבה הבנויה כחלק משילובה בתוך הסביבה הטבעית באמצעות מתודולוגיית התכנון של המעבר הכפרי-עירוני. ארגונים אלו עוסקים בשיתוף פעולה עם הקונגרס לעירוניות חדשה.

## קישורים חיצוניים
*  המכון לשיטת Form-based code
* המרכז ללימודי טרנסקטורה יישומית (CATS)
* CNU - הקונגרס לעירוניות חדשה

קטגוריה:עירוניות חדשה
קטגוריה:עיצוב עירוני
קטגוריה:שמירת הסביבה
קטגוריה:תחבורה בת קיימא
קטגוריה:תכנון עירוני
Next Insurance

**Next Insurance** היא חברת ביטוח דיגיטלית אמריקאית המתמקדת בביטוח עסקים קטנים.

## היסטוריה
החברה הוקמה כחברת הזנק ישראלית בשנת 2016 על ידי היזמים גיא גולדשטיין (מנכ"ל החברה), אלון חורי (סמנכ"ל טכנולוגיה) וניסים טפירו (סגן נשיא למחקר ופיתוח). החברה מעסיקה, נכון לספטמבר 2022, כ-750 עובדים. מיקוד החברה הוא עסקים קטנים כגון מאמני כושר, חנויות, סוכני נדל"ן, מסעדות ועוד. לעסקים אלו החברה מספקת כיסויים ביטוחיים כגון ביטוח עסק, ביטוח אחריות מקצועית, ביטוח כלים וציוד וביטוחים נוספים.

מטה החברה שוכן בפאלו אלטו, קליפורניה ומשרדה המרכזי בישראל שוכן בכפר סבא.

החברה היא "חד קרן", כינוי המוענק בתעשיית ההייטק לחברות הזנק פרטית המגיעות לשווי של מעל מיליארד דולר אמריקאי. החברה הגיעה לנקודת ציון זו לאחר שגייסה סכום של 250 מיליון דולר בחודש ספטמבר 2019.

החברה גייסה עד היום הון בסך 881 מיליון דולר בחמישה סבבי גיוס. הסיבוב השישי (Series E) על סך 250 מיליון דולר נוספים הוכרז בחודש מרץ 2021 והביא את החברה לשווי שוק של מעל 4 מיליארד דולר. גיוסי החברה הגיעו הן מקרנות הון סיכון כגון TLV Partners ו-Oren Ventures של המשקיע הישראלי אורן זאב, Group 11 של דובי פרנסס והן מקרונות השקעה של חברות, כדוגמת קרן ההשקעות של חברת האשראי אמריקן אקספרס או קרן ההשקעות של חברת הביטוח הגרמנית מיוניק רי.

ב-20 במרץ 2025 פורסם כי נחתם הסכם לרכישת החברה על ידי חברת מיוניק רי תמורת 2.6 מיליארד דולר.

## קישורים חיצוניים
* 

## הערות שוליים

קטגוריה:חברות תוכנה אמריקאיות
קטגוריה:חברות ביטוח
קטגוריה:חברות חד-קרן
ארנב עכשיו

**ארנב עכשיו** היא סדרת אנימציית פלסטלינה ישראלית, שהופקה לטלוויזיה על ידי האנימטור רוני אורן ושודרה בערוץ הראשון בשנת 1999.

## עלילה
עלילת הסדרה מספרת על ארנב בשם "עכשיו" אשר חי ביער מעט שונה ועובר יחד חבריו הרפתקאות קסומות.

## דמויות ומדבבים
*איציק סיידוף - עכשיו הארנב
*רוברט הניג - שמשון השועל
*שמוליק טנא - דיבל הדוב / רקסי הכלב
*ניקו בר - נחשון הנחש
*אלי גורנשטיין - המלך אריה
*שמעון כהן - ציבי הצבוע / בר העכבר
*יעקב בוך - אפרים החפרפר / קרפי הקרפד
*יואב היימן - דוד הדביבון
*גבי קרן - דונדולה הברבורה
*איילת קורץ - הילדה הברבורה
*אסתי כץ - דודה שפיצר הקיפודה / פזית הפרה

## פרקים
# אלוף היער
# רוקד עם שועלים
# דרוש עוזר חדש
# מלכודת לארנב
# צפרדעי היער
# מלך ליום אחד
# חתול בשק
# משימה בלתי אפשרית
# שכר טרחה
# בהבל פה
# הגינות של נחשים
# שנת הדוב
# ההתערבות הגדולה 

## קישורים חיצוניים
*

קטגוריה:סדרות הנפשה בסטופ-מושן
קטגוריה:סדרות הנפשה ישראליות
קטגוריה:סדרות טלוויזיה ישראליות שעלו לשידור בשנת 1999
קטגוריה:הערוץ הראשון: תוכניות וסדרות
יחסי אנגולה–צ'ילה

**יחסי אנגולה–צ'ילה** הם יחסי החוץ בין אנגולה וצ'ילה.

## היסטוריה
250px|ימין|ממוזער|נשיאת צ'ילה, מישל בצ'לט, יחד עם נשיא אנגולה, ז'וזה אדוארדו דוש סנטוש, במהלך ביקור ממלכתי בשנת 2014.
היחסים הדיפלומטיים בין אנגולה לצ'ילה כוננו באופן רשמי ב-8 באוגוסט 1990. בשנת 2008 חתמו שרי החוץ של שתי המדינות על הסכמים בנושא שיתוף פעולה כלכלי, מדעי, טכני ותרבותי בתחום הנפט, יצירת מנגנון להתייעצויות דו-צדדיות. בתחום הנפט אנגולה היא אחת הספקיות הגדולות ביותר של פחמימנים אלו לשוק הצ'יליאני, ואילו צ'ילה מעניקה הכשרה לטכנאים שלה בחיפוש, ניצול והפצה באמצעות חברת הנפט הלאומית שלה. ב-2 באוגוסט 2014 ערכה נשיאת צ'ילה מישל בצ'לט ביקור ממלכתי באנגולה, שם הסכימה עם מקבילה האנגולי ז'וזה אדוארדו דוש סנטוש, כדי לחזק את יחסי המסחר עם הקמת ועדה שיתוף פעולה כלכלי בין שתי המדינות כדי לקדם את ההסכמים שכבר נחתמו בין שתי המדינות, כולל גידול ביצוא גולמי מאנגולה לצ'ילה. בתחום שיתוף הפעולה, אנגולה היא המרוויחה הגדולה ביותר ממלגות נלסון מנדלה, אשר צ'ילה מעמידה לרשות הסטודנטים האפריקאים לצורך השתלמויות באוניברסיטאות צ'יליאניות שונות.

## יחסי סחר
בשנת 2017 הסתכם הסחר בין המדינות ב-11 מיליון דולר. המוצרים העיקריים שיוצאו על ידי צ'ילה לאנגולה היו מקרל, הודו קפוא ויינות, ואילו אנגולה מייצאת לצ'ילה בעיקר שמן דגים גולמי.

## נציגויות דיפלומטיות
* אנגולה מיוצגת בצ'ילה באמצעות שגרירותה בברזיליה, ברזיל.
* צ'ילה מיוצגת באנגולה באמצעות שגרירותה בפרטוריה, דרום אפריקה, ובנוסף מחזיקה קונסוליית כבוד בלואנדה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הזוג המוזר (סרט)

**הזוג המוזר** (באנגלית: **The Odd Couple**) הוא סרט קומדיה אמריקאי משנת 1968 עם ג'ק למון ווולטר מתאו בתפקידים הראשיים.

התסריט נכתב על ידי ניל סיימון והוא מבוסס על מחזה שלו באותו שם משנת 1965 שזכה להצלחה גדולה בברודוויי.

העלילה היא על שני חברים גרושים הגרים בדירה אחת ושונים באופיים - אחד מרושל והשני כפייתי לסדר וניקיון.

הסרט זכה להצלחה מסחרית גדולה. כעבור 30 שנה נפגשו שוב ג'ק למון וולטר מתאו באותם התפקידים בסרט "הזוג המוזר 2".

## תקציר העלילה
פליקס אונגר (ג'ק למון) רוצה להתאבד לאחר שאשתו פרנסס הודיעה לו שברצונה להתגרש. הוא שוכר חדר בקומה גבוהה במלון אך החלון לא נפתח. הוא נכנס למועדון ורוצה להשתכר אך נתפס לו הצוואר. לבסוף הוא עומד על גשר וחושב להתאבד בקפיצה לנהר.

בינתיים מחכים לו חבריו למשחק פוקר בדירתו של אוסקר מדיסון (וולטר מתאו). אוסקר הוא כתב ספורט, גרוש מאשתו בלאנש. דירתו הפוכה ולא מסודרת. הוא מכין כריכים לחבריו למשחק - ויני (ג'ון פידלר), רוי (דייוויד שיינר), ספיד (לארי היינס) שסיגר תמידי נעוץ בפיו ומורי (הרברט אדלמן) שהוא שוטר שלא נפרד מאקדחו.

מאחר שהם מודאגים בשל התעכבותו של פליקס, אוסקר מתקשר לפרנסס והיא מודיעה לו שהם מתגרשים ושפליקס שלח לה מברק התאבדות.

לאחר כמה שעות חרדה מגיע פליקס השבור, וכולם מכסים אותו באהבה ודאגה. הם סוגרים את החלון כדע למנוע ממנו לקפוץ.

אוסקר מציע לפליקס שיגור בדירתו כמה ימים עד שיתאושש. פליקס מסכים, ואז מתחילות הצרות.

פליקס הוא כפייתי לסדר ולנקיון. הוא מתחיל לסדר את הדירה ולהעיר כל הזמן לאוסקר. הוא גם סובל מאלרגיה לבושם ולחומרים נוספים, ומשמיע מדי פעם קולות לפתיחת הגרון והסינוסים שלו. עצביו של אוסקר מתערערים והוא פותח את חלונות הדירה, בתקווה שפליקס יקפוץ.

כאשר אוסקר מסקר משחק בייסבול פליקס מטלפן אליו ואומר לו שלא יאכל נקניקיות כי הוא מכין שעועית, וכתוצאה מכך אוסקר מחמיץ מהלך חשוב במשחק.

אוסקר מחליט להזמין שתי שכנות אחיות מהבניין- ססילי וגוונדולין פידג'ן (מוניקה אוונס וקרול שלי), אחת אלמנה ואחת גרושה. פליקס מכין להם ארוחה עם צלי בשר.

כשאוסקר הולך למטבח להכין משקאות, פליקס פותח בשיחה עם הבנות, מראה להן את תמונת אשתו וילדיו ומתחיל לבכות. כשאוסקר חוזר מהמטבח הוא מוצא את שלושתם בוכים. אוסקר לא יכול לסבול את פליקס, והוא מלכלך את הדירה בכוונה ומטיח אל הקיר צלחת עם פסטה. לבסוף הוא מגרש את פליקס. פליקס הנעלב הולך ובמשך כמה ימים לא ידוע היכן הוא. החברים מודאגים ויוצאים לסיור בעיר במכונית המשטרה של מורי אך לא מוצאים אותו.

הם משחקים פוקר למרות דאגתם. לפתע נכנס פליקס קורן מאושר כדי לקחת את בגדיו. לחברים המופתעים הוא מודיע כי עבר לגור בדירת האחיות פידג'ן.

## צוות השחקנים

## פרסים
* ניל סיימון היה מועמד לפרס אוסקר לתסריט המעובד הטוב ביותר.
* פרנק ברכט היה מועמד לפרס אוסקר לעריכה הטובה ביותר.
* הסרט היה מועמד לפרס גלובוס הזהב לסרט הטוב ביותר - קומדיה או מוזיקלי.
* ג'ק למון וולטר מתאו היו מועמדים לפרס גלובוס הזהב לשחקן הטוב ביותר - סרט קומדיה או מוזיקלי.

## קישורים חיצוניים

* 
* הזוג המוזר, באתר TCM

קטגוריה:סרטי 1968
קטגוריה:סרטים אמריקאיים
קטגוריה:סרטים באנגלית
קטגוריה:סרטי ג'ק למון
קטגוריה:סרטים מבוססי מחזות של ניל סיימון
קטגוריה:סרטי קומדיה אמריקאיים
קטגוריה:סרטי פרמאונט
קטגוריה:סרטי חבר'ה
קטגוריה:סרטי וולטר מתאו
קטגוריה:סרטים על התאבדות
קטגוריה:סרטי ג'ין סאקס
יחסי ברבדוס–צ'ילה

**יחסי ברבדוס–צ'ילה** הם יחסי חוץ בין הרפובליקה של צ'ילה לבין ברבדוס. שתי המדינות חברות ב וארגון מדינות אמריקה. כמו כן, היחסים בין שתי המדינות מעוגנים כחלק מיחסי צ'ילה עם מדינות הקהילה הקריבית (Caricom), שברבדוס היא חלק ממנה.

## היסטוריה
[ממוזער|280px|פגישה דו צדדית בין [נשיא צ'ילה, מישל בצ'לט לבין ראש ממשלת ברבדוס פרוינדל סטיוארט באוגוסט 2017]]
שתי המדינות כוננו רשמית יחסים דיפלומטיים ב-3 באוקטובר 1967. שתי המדינות חתמו על הסכמים לפטור מאשרות דיפלומטיות (2009) והסכם על שירותי אוויר (2010). לגבי ביקורים ממלכתיים בין מנהיגי שתי המדינות, בשנת 2005 ערך נשיא צ'ילה ריקארדו לאגוס ביקור בברבדוס. כמו כן, בשנת 2017 הנשיאה מישל בצ'לט ביקר בברבדוס במסגרת סיור במרכז אמריקה ובקריביים, שם נפגשה עם המושל הכלכלי פיליפ גריבס ואז עם ראש ממשלת ברבדוס פרוינדל סטיוארט.

## יחסי סחר
בשנת 2016 הסתכם הסחר ב-2.3 מיליון דולר, ונותר יציב בחמש השנים האחרונות, אם כי הוא מורכב כמעט לחלוטין מיצוא של צ'ילה לאומה הקריבית. המוצרים העיקריים שיוצאו על ידי צ'ילה לברבדוס היו תכשירים לייצור משקאות, עצים מחטניים, יין וחלב מרוכז, בעוד שברבדוס מייצאת לצ'ילה בעיקר מכשירים רפואיים, מוצרים כימיים ובגדים.

## נציגויות דיפלומטיות
* ברבדוס מיוצגת בצ'ילה באמצעות שגרירותה בקראקס, ונצואלה.
* צ'ילה מיוצגת ברבדוס באמצעות שגרירותה בפורט אוף ספיין, טרינידד וטובגו, ובנוסף מחזיקה קונסוליית כבוד בברידג'טאון.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ITunes Originals – Fiona Apple

***iTunes Originals – Fiona Apple*** הוא מהדורת iTunes Originals של הזמרת והיוצרת האמריקאית פיונה אפל, שיצאה בארצות הברית ב-14 בפברואר 2006 (ראו 2006 במוזיקה) ומאוחר יותר הופצה בבריטניה בדצמבר 2007. האלבום מורכב משירים שבוצעו בלייב, שירים שפורסמו בעבר וראיונות שונים.

האלבום יצא בהורדה דיגיטלית דרך אייטונס. האלבום החזיק בשיא המכירות הגבוהות ביותר בשבוע אחד לאלבום דיגיטלי בלבד, עד שגנרלס בארקלי עם האלבום *St.* הצליחו לעקוף אותו.

## רשימת רצועות

# "iTunes Originals"
# ""
# "I Want to Make People Happy" (ראיון)
# "Never Is a Promise"
# "It Didn't Turn out How I Expected It to Turn Out" (ראיון)
# "Criminal" (גרסת iTunes Originals)
# "I Can't Remember How I Got There" (ראיון)
# "Shadowboxer" (גרסת iTunes Originals)
# "A 90 Word Album Title" (ראיון)
# "Fast as You Can" (גרסת iTunes Originals)
# "Your Crowbar, So Far" (ראיון)
# "I Know" (גרסת iTunes Originals)
# "It Was Just a Plastic Bag" (ראיון)
# "Paper Bag"
# "The Making of Extraordinary Machine" (ראיון)
# "O' Sailor"
# "A Pep Talk to Myself" (ראיון)
# "Extraordinary Machine" (גרסת iTunes Originals)
# "A Bird's Eye View of All of My Relationships" (ראיון)
# "Get Him Back" (גרסת iTunes Originals)
# "I Just Wanted to Leave" (ראיון)
# "Window"
# "Finding the Key" (ראיון)
# "Better Version of Me"
# "I'm Feeling Hopeful" (ראיון)
# ""

## קישורים חיצוניים

## הערות שוליים

קטגוריה:אלבומי פיונה אפל
קטגוריה:iTunes Originals
קטגוריה:אלבומי אוסף באנגלית
קטגוריה:אלבומי חברת אפיק רקורדס
יחסי אוגנדה–צ'ילה

**יחסי אוגנדה–צ'ילה** הם יחסי החוץ בין אוגנדה וצ'ילה.

## היסטוריה
היחסים הדיפלומטיים בין אוגנדה לצ'ילה כוננו באופן רשמי ב-10 במרץ 1964.

## נציגויות דיפלומטיות
* אוגנדה מיוצגת בצ'ילה באמצעות שגרירותה בוושינגטון די. סי., ארצות הברית.
* צ'ילה מיוצגת באוגנדה באמצעות שגרירותה בניירובי, קניה, ובנוסף מחזיקה קונסוליית כבוד בקמפלה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אוון הנסן היקר (סרט)

**אוון הנסן היקר** (באנגלית: **Dear Evan Hansen**) הוא דרמת נעורים מוזיקלי אמריקאי משנת 2021, שביים סטיבן צ'בוסקי. הסרט הוא עיבוד קולנועי למחזמר באותו שם משנת 2015 מאת סטיבן לוונסון, בנג' פאסק וג'סטין פול. את התסריט כתב סטיבן לוונסון. בתפקיד הראשי מככב בן פלאט, שגילם את דמותו של אוון הנסן גם במחזמר, ולצידו מככבים ג'וליאן מור, קייטלין דיוור, קולטון ראיין, איימי אדמס, דני פינו, ניק דודאני, אמנדלה סטנברג ודמריוס קופס.

הסרט נבחר לפתוח את פסטיבל הסרטים הבינלאומי בטורונטו 2021, ובכורתו התקיימה באירוע גאלה חגיגי ב-9 בספטמבר. הסרט עלה לאקרנים בבתי הקולנוע בארצות הברית ב-24 בספטמבר 2021.

## תקציר העלילה
**אוון הנסן** (בן פלאט) הוא תלמיד תיכון הסובל מהפרעת חרדה חברתית המאוהב בסתר ב**זואי מרפי** (קייטלין דיוור). לאחר שאחיה של זואי, **קונור מרפי** (קולטון ראיין) מתאבד, אוון גורם להוריהם (איימי אדמס ודני פינו) להאמין שהוא וקונור היו חברים קרובים.

ככל שהזמן חולף, אוון מגלה שהוא מסתבך ברשת השקרים שטווה על מנת לא לאכזב את משפחתו האבלה של קונור ולאבד את המקום החם שקיבל אצלה.

## שחקנים ודמויות

## הפקה
### פיתוח
סרטי יוניברסל רכשו את זכויות עיבוד המחזמר לסרט בנובמבר 2018, כששכרו את הבמאי סטיבן צ'בוסקי למלאכת בימוי הסרט, ואת כותב המחזמר המקורי, סטיבן לוונסון, לכתיבת התסריט עבור הסרט. המפיקים מארק פלאט ואדם סיגל משמשים כמפיקים, ואילו יוצרי המחזמר הנוספים, בנג' פאסק וג'סטין פול, משמשים כמפיקים בפועל לצדו של לוונסון.

### ליהוק
ביוני 2020, הוכרז שהשחקן בן פלאט, שהוא גם בנו של המפיק מארק פלאט, עתיד לשוב ולגלם את דמותו של **אוון הנסן** בסרט לאחר שגילם אותו על תיאטראות ברודוויי, ושקייטלין דיוור נכנסה להליכי משא ומתן על גילום דמותה של **זואי מרפי**. ב-18 ביוני 2020, בן פלאט הצהיר כי הוא ישוב לגלם את דמותו של אוון הנסן כל עוד יתאפשר להפיק את הסרט חרף התפרצות מגפת הקורונה. באוגוסט 2020, קייטלין דיוור לוהקה רשמית לדמותה של זואי מרפי, ואמנדלה סטנברג הצטרפה לצוות השחקנים בדמותה של **אלנה בק**, דמות שהופיעה במחזמר, אך תפקידה יורחב משמעותית בסרט. נודע גם שסטנברג תשתף פעולה עם פאסק ופול בכתיבת שיר חדש לדמותה. באותו חודש, ניק דודני וקולטון ראיין הצטרפו לצוות השחקנים בדמויותיהם של **ג'ארד קליינמן** ו**קונור מרפי**. לקראת סוף אותו החודש, איימי אדמס ודני פינו הצטרפו לצוות השחקנים בדמויותיהם של הוריו של קונור, **סינת'יה ולארי מרפי**, ונודע שבעיבוד הקולנועי דמותו של לארי תהיה אביהם החורג של קונור וזואי. בספטמבר 2020, ג'וליאן מור ודמריוס קופס הצטרפו לצוות השחקנים בדמויותיהם של **היידי הנסן**, אמו של אוון, ו**אוליבר**, אחד מחבריה של זואי מרפי ודמות חדשה שנוצרה במיוחד עבור הסרט. באותו החודש, ג'רלד סיזר הצטרף לצוות השחקנים כתלמיד בתיכון של אוון.

### צילומים
ב-25 באוגוסט 2020, בן פלאט אישר בריאיון עם ג'יימס קורדן כי צילומי הסרט החלו. הצילומים מתקיימים בלוס אנג'לס, קליפורניה ובאטלנטה, ג'ורג'יה.

## הפצה
ב-29 בינואר 2021 הודיעה החברה המפיצה, "סרטי יוניברסל", שהסרט עתיד לעלות לאקרנים בארצות הברית ב-24 בספטמבר 2021. ב-18 במאי 2021 הופץ הטריילר הרשמי של הסרט.

## קישורים חיצוניים
* 

## הערות שוליים

קטגוריה:סרטי דרמה אמריקאיים
קטגוריה:סרטי נעורים אמריקאיים
קטגוריה:סרטים מבוססי מחזות זמר
קטגוריה:סרטים מוזיקליים אמריקאיים
קטגוריה:התאבדות בקולנוע
קטגוריה:סרטי 2021
קטגוריה:סרטים על התאבדות
אפצ'י וסיפור

**אפצ'י וסיפור** הייתה סדרת טלוויזיה לילדים אשר שודרה בערוץ הראשון בין השנים 2004–2008.

בעקבות עליית הסדרה וקידומה, יצאו במקביל ספרים של הסדרה.

## עלילה
צ'ילי פטרוצ'ילי היא מכשפה קטנה ושובבה אשר אוהבת לשמוע סיפורים, בכל פעם שהיא מתעטשת היא מביאה את לירון והוא מספר לה סיפור. בעונה השנייה הצטרף אליה הפיון דן והם שומעים את הסיפור ביחד ובזמן הסיפור דן מטייל בספר. בעונה השלישית נוספו גם מנחים נוספים, ביניהם: איתי שגב, קארין אופיר ואורי אומנותי. בנוסף הוצגה עונה מיוחדת לחגי ישראל בהשתתפות גלית גיאת וסופי צדקה, שם הן מספרות לצ'ילי על מנהגי החגים.

## דמויות
* **צ'ילי פטרוצ'ילי** (איקי גלעד) - מכשפה קטנה ושובבה אשר אוהבת לשמוע סיפורים, בכל פעם שהיא מתעטשת היא מביאה את לירון.
* **דן** (עונה 2: שרון בר עזר, עונה 3: ז'יל בן-דוד) - פיון קטן וחבר טוב של צ'ילי, בעונה השנייה גר אצל צ'ילי עקב שיפוצים בפטריה שלו ובעונה השלישית חזר אל הפטריה.
* **לירון** (לירון זייד) - חבר טוב ואנושי של צ'ילי, נוהג לספר לה סיפורים.

## קישורים חיצוניים

* 

## הערות שוליים

קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנת 2004
קטגוריה:תוכניות וסדרות טלוויזיה ישראליות בכיכובן של בובות
קטגוריה:הערוץ הראשון: תוכניות וסדרות
קטגוריה:כאן חינוכית: תוכניות וסדרות
ג'יימס בולוור

הכומר **ג'יימס בולוור** (באנגלית: **James Bulwer**; 21 במרץ 1794 – 11 ביוני 1879) היה אספן, חוקר טבע, אמן וקונכולוג אנגלי. הוא היה חבר קרוב ופטרון של ג'ון סל קוטמן. הוא היה חבר בבית הספר לציירים באסכולת נוריץ'.

## ביוגרפיה
בולוור נולד באיילשאם בנורפוק, בנם של ג'יימס בולוור ומרי סימן, והוטבל על ידי הוריו ב־23 במרץ 1794, בכנסיית הקהילה של העיר. הוא למד במכללת ישו בקיימברידג'. בתקופת שהותו בקיימברידג' הוא לקח שיעורי רישום מאמן הנוף המפורסם ג'ון סל קוטמן והפך לעמית של אגודה לטבע בשל התעניינותו ברכיכות.

בשנת 1818 הוא עלה בדרגות בהיררכיה של הכנסייה. הוא עבר מדבלין, לבריסטול בשנת 1831 ולסנט ג'יימס, פיקדילי בשנת 1833. הוא בילה כמה חורפים בנסיעות בספרד, פורטוגל ובאיי מדיירה, לפעמים בחברת הפילוסוף והנוסע אלפרד ליאל.

באביב 1825 אסף בולוור ציפור ים לא ידועה באיי מדיירה. שבשנת 1828 קיבלה את השם על שמו.

בולוור עזב את לונדון בשנת 1839 וחזר לנורפוק, והפך לכומר של בליקלינג הול ומאוחר יותר של הונוורת'.

הוא חידש את היכרותו עם ג'ון סל קוטמן כאשר בניו למדו בבית הספר וכמה משרטוטיו של ספרד ומדיירה עוררו השראה לציורי צבעי המים של קוטמן.

בנו ג'יימס רדפורד בולוור הפך לעורך דין וחבר פרלמנט וגם שיחק בקריקט ממדרגה ראשונה.

## גלריה
 

File:Calheta, Madeira by James Bulwer.jpg | קתדרלה במדירה

File:Funchal from the Anchorage by James Bulwer (1825).jpg | פונחל, מדירה

File:The Peak Castle by James Bulwer (1825).jpg | טירת הפיסגה

File:The Town of Porto Santo by James Bulwer (1825).jpg | פורטו סנטו


## קישורים חיצוניים

## הערות שוליים

קטגוריה:כמרים בריטים
קטגוריה:ציירים בריטים
קטגוריה:בריטים שנולדו ב-1794
קטגוריה:בריטים שנפטרו ב-1879
ליונלו מנפרדוניה

**ליונלו מנפרדוניה** (באיטלקית: **Lionello Manfredonia**; נולד ב-27 בנובמבר 1956) הוא כדורגלן איטלקי ששיחק בעמדות הבלם והקשר. כיום, הוא אחראי על הנוער של ברשה.

## קריירת מועדונים

במהלך קריירת המועדונים שלו, מנפרדוניה שיחק עבור הקבוצות האיטלקיות לאציו (85–1975), יובנטוס (87–1985) ורומא (89–1987). מנפרדוניה נמצא אשם במעורבותו בפרשת הטיית המשחקים טוטונרו 1980, ואף הורחק מהמגרשים למשך שלוש שנים, בעוד שלאציו ירדה לסרייה ב'. במהלך עונתו האחרונה ברומא במסגרת משחק חוץ מול בולוניה ב-30 בדצמבר 1989 בתנאי משחק קפואים של מינוס חמש מעלות, מנפרדוניה התמוטט לאחר שסבל מהתקף לב; חברו לשעבר מלאציו, ברונו ג'ורדאנו, היה הראשון שהגיע כדי לעזור לו. אף על פי שמנפרדוניה ביצע שיקום מלא וחזר למגרשים, הוא החליט לפרוש מכדורגל בתום העונה בגיל 33.

## קריירה בינלאומית

מנפרדוניה ייצג את נבחרת איטליה בין השנים 1977 ל-1978, כשאת הבכורה שלו במדים הלאומיים ערך במסגרת הניצחון 0–3 על נבחרת לוקסמבורג ב-3 בדצמבר 1977. הוא היה חלק מסגל הנבחרת האיטלקית למונדיאל 1978, שבו איטליה סיימה במקום הרביעי.

## תארים
### קבוצתיים
;יובנטוס
* סרייה א' (1): 1985/86
* הגביע הביניבשתי (1): 1985

## קישורים חיצוניים

קטגוריה:בלמי כדורגל איטלקים
קטגוריה:כדורגלנים איטלקים
קטגוריה:קשרי כדורגל איטלקים
קטגוריה:כדורגלני נבחרת איטליה
קטגוריה:כדורגלני מונדיאל 1978
קטגוריה:כדורגלני לאציו
קטגוריה:כדורגלני יובנטוס
קטגוריה:כדורגלני רומא
קטגוריה:רומא: כדורגלנים
קטגוריה:איטלקים שנולדו ב-1956
אלן ואן לאנגן

**אלן חזינה ואן לאנגן** (בהולנדית: **Ellen Gezina Maria van Langen**; נולדה ב-9 בפברואר 1966) היא אתלטית הולנדית בעברה. היא אלופה אולימפית (ברצלונה 1992) בריצת 800 מטר.

## ביוגרפיה
ואן לאנגן נולדה באולדנזאל. היא שיחקה כדורגל ורק בגיל 20 החלה להתאמן בריצה.

### 1989
באוניברסיאדה שנערכה בדיסבורג בשנת 1989 זכתה ואן לאנגן במדליית כסף ריצת 800 מטר בתוצאה של 1:59.82 דקות, אחרי אנה פידליה קירוט מקובה (1:58.88 דקות) ולפני אינה איבסייבה מברית המועצות (2:01.03 דקות).

### 1990
באליפות אירופה שנערכה בספליט, יוגוסלביה (באותה העת) ב-29 באוגוסט 1990 היא סיימה במקום רביעי בריצת 800 מטר בתוצאה של 1:57.57 דקות, 18 מאיות השנייה איטי ממדליית ארד.

### 1991
ואן לאנגן סבלה מפציעה בגיד אכילס בשנת 1991. באליפות העולם שנערכה בטוקיו אותה שנה היא סיימה במקום 17 בריצת 800 מטר בתוצאה של 2:02.02 דקות ולא הצליחה לעלות לשלב חצי הגמר.

### 1992
בתחרות על שם פאני בלנקרס-קון שנערכה בהנגלו, הולנד ב-28 ביוני 1992 היא ניצחה בריצת 800 מטר בתוצאה של 1:56.66 דקות. שבועיים לאחר מכן, בתחרות שנערכה בהכטל, בלגיה היא קבעה בריצת 800 מטר תוצאה של 1:56.92 דקות ושבועיים לאחר מכן, באולימפיאדת ברצלונה (1992) זכתה ואן לאנגן במדליית זהב בריצת 800 מטר בשיא הולנד ותוצאת השנה בעולם של 1:55:54 דקות, לפני אלופת העולם ליליה נורוטדינובה מהמשלחת המאוחדת (1:55:99 דקות) וסגנית אלופת העולם אנה פידליה קירוט (1:56.80 דקות). היא ניצחה ב-10 מתוך 11 ריצות 800 מטר שבהן השתתפה בשנה זו.

לאחר שנה זו היא סבלה מפציעות שונות ורבות.

### 1995
באליפות העולם שנערכה בגטבורג, שוודיה בשנת 1995 היא סיימה במקום שישי בריצת 800 מטר בתוצאה של 1:58.98 דקות.

## שיאים אישיים
### אצטדיון
* ריצת 800 מטר: 1:55.54 דקות (1992), **שיא הולנד**

## קישורים חיצוניים

קטגוריה:אתלטיות הולנדיות
קטגוריה:אתלטיות באולימפיאדת ברצלונה (1992)
קטגוריה:אלופות אולימפיות מהולנד
קטגוריה:אלופות אולימפיות: ריצת 800 מטרים
קטגוריה:הולנדיות שנולדו ב-1966
קטגוריה:הולנדים שנולדו ב-1966
אצטדיון לה אינדפנדנסיה

**אצטדיון לה אינדפנדנסיה** (בספרדית: **Estadio La Independencia**) הוא אצטדיון כדורגל הממוקם בעיר טונחה, בירתו של מחוז בויאקה שבקולומביה. תכולתו הוא של כ-20,000 צופים ומשמש כאצטדיונן הביתי של קבוצות בויאקה צ'יקו ופטריוטס בויאקה.

## היסטוריה
בנייתו החלה ב-1953 והייתה אמורה להסתיים ב-1957, אבל לבסוף רק ב-1969 הושלם סופית וב-1970 הייתה הפתיחה הרשמית. שימש בעיקר למשחקי חובבנים או ידידות של קבוצות מקומיות ולאומיות. אירח את גמר הליגה השנייה החובבנית בין אוניון מגדלנה למיונאריוס ב' ב-1984. מאוחר יותר שופץ לקראת המשחקים הלאומיים בשנת 2000. האירוע המשמעותי ביותר שנערך בו היה גמר אליפות קולומביה בטורניר האפרטורה של 2008 שבו התמודדו בויאקה צ'יקו ואמריקה קאלי, התמודדות שהוכרעה בסיכום שני המשחקים לטובת הקבוצה מבויאקה. באותה שנה החליטה ממשלת בויאקה להרחיב את התכולה מ-8500 ל-12,000 ומאוחר יותר ל-20,000. לאור זכייתה של צ'יקו והבטחת השתתפותה בקופה ליברטדורס, כמה ימים לפני משחק הבכורה שלה, קיבלה ממשלת בויאקה מהCONMEBOL את האישור לאחר את המשחקים באצטדיון.
לאחר שהרחבת האצטדיון הושלמה ל-20,000 צופים ב-2011, התכנון העתידי הוא להרחיב את ההתכולה ל-28,000. כיום האצטדיון בנוי לאחר משחקים בינלאומיים וב-2017 שיחקה בו פטריוטס את משחקיה הביתיים במסגרת הקופה סודאמריקנה. בין השנים 1993–2000 שיחקה באצטדיון קבוצת לנסרוס בויאקה.

## אירועים נוספים
האצטדיון משמש גם לאירוח של קונצרטים ואירועים מוזיקליים, בעיקר של בתי הספר בטונחה ובמחוז בויאקה ובאירועי סוף שנה וקרנבלים של המחוז.

## גלריה

קובץ:Chico-SantaFe.jpg|צ'יקו וסנטה פה לפני תחילת המשחק
קובץ:Patriotas Campeón.jpg|פטריוטס חוגגת את אליפות הליגה השנייה


## קישורים חיצוניים

לה אינדפנדנסיה
דוד הרץ

**דוד הרץ** (בהונגרית: **Herz Dávid**; אדוני, 9 במרץ 1844 – בודפשט, 7 ביולי 1931) היה צייר יהודי-הונגרי, מורה לציור, מנהל בית ספר. אביו של השופט והיסטוריון הספרות בודוג הלמי.

## ביוגרפיה
הרץ נולד במשפחה יהודית שאין עליה פרטים נוספים. משנת 1861 למד באקדמיה לאמנויות יפות (וינה) ומגיל עשרים ושתיים עבד כמורה לציור במכללה הקלוויניסטית של העיר פאפה ובבית הספר הממלכתי חטיבת הביניים לבנות במשך חצי מאה. בשנים 1895 עד 1909 היה מנהל בית הספר למלאכה ותעשייה במקום. הוא היה ידוע כצייר דיוקנאות המשמעותי ביותר בתחילת המאה העשרים, אך הוא צייר גם ציורי מזבח רבים, נופים וטבע. בשנת 1881 עיצב תפאורות ווילונות לתיאטרון של פאפה. ציורי התקרה (פרסקו) של הכנסייה הבנדיקטינית בפאפה הם גם בין יצירותיו. רבים מציורי הקיר שלו עיטרו את בית הלוויות של בית הקברות היהודי הישן בפאפה אך אלה נהרסו במהלך מלחמת העולם השנייה. משנת 1885 הוא השתתף עם ציוריו גם בתערוכות רבות בבודפשט. אשתו הייתה אטלקה גוטליב.

קברו נמצא בבית הקברות היהודי פרקשרט בבודפשט.

## יצירותיו (מבחר)
### דיוקנאות

## לקריאה נוספת
* לקסיקון אמנות. בודפשט, 1965–1968
* לקסיקון יהודי הונגרי. פטר אויווארי. 1929. גישה מקוונת
* יוז'ף פלטינוס: חטאי הבונים החופשיים. מהדורה 4. בודפשט, 1938–1939.
* לקסיקון ביוגרפי של מחוז וספרם. עורך ראשי. בלה וארגה. וספרם, האספה הכללית של הרשויות המקומיות של מחוז וספרם, 1998.

קטגוריה:הונגרים חברי הבונים החופשיים
קטגוריה:מורים יהודים במאה ה-19
קטגוריה:מורים יהודים עד אמצע המאה ה-20
קטגוריה:ציירים הונגרים
קטגוריה:ציירים יהודים הונגרים
קטגוריה:הונגרים שנולדו ב-1844
קטגוריה:הונגרים שנפטרו ב-1931
קיי ויליאם סטינסון

**קיי ויליאם "ביל" סטינסון** (באנגלית: **K. William Stinson**; 20 באפריל 1930 – 9 בינואר 2002) היה פוליטיקאי אמריקאי שכיהן כחבר הקונגרס.

## ראשית חייו וחינוך
סטינסון נולד בגרנד ראפידס שבמישיגן ולמד בבית הספר הציבורי שבעיר. לאחר שסיים ללמוד שם החל ללמוד במכללת ג'וניור גרנד ראפידס במשך שנתיים, לבסוף הוא סיים את לימודיו בשנת 1952 באוניברסיטת מישיגן באן ארבור.

## קריירה
סטינסון נכנס לתוכנית ההכשרה למנהלים של חברת החשמל וסטינגהאוס. הוא התגייס לחיל הים של ארצות הברית בינואר 1953, למד בבית הספר לקצינים ושירת עד יוני 1956. הוא הועסק בחברת ווסטינגאוס בסיאטל שבוושינגטון בין השנים 1956–1959. הוא היה גם נציג היצרן בתעשיית מוצרי הספורט בין השנים 1959–1962.

סטינסון נבחר כרפובליקני לקונגרס השמונים ושמונה (שכיהן מ-3 בינואר 1963 עד ל-3 בינואר 1965). הוא היה נחל כישלון כאשר ניסה להיבחר גם לקונגרס השמונים ותשע.

## אחרית ימיו
סטינסון היה תושב וושינגטון לפני מותו ב־9 בינואר 2002. סטינסון נפטר בזמן חופשה בקאבו סן לוקאס, מקסיקו עם אשתו ובתו.

## קישורים חיצוניים
* 

## הערות שוליים

קטגוריה:אמריקאים ילידי מישיגן
קטגוריה:גרנד ראפידס: אישים
קטגוריה:בוגרי אוניברסיטת מישיגן
קטגוריה:חברי בית הנבחרים של ארצות הברית ממדינת וושינגטון
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1930
קטגוריה:אמריקאים שנפטרו ב-2002
מעבר כיסופים

**מעבר כיסופים** (מכונה גם: **מחסום כיסופים**) הוא מעבר בגבול ישראל – רצועת עזה, בסמוך לכיסופים, שמשמש להעברת סחורות וסיוע הומניטרי לרצועת עזה. המעבר היה ציר תחבורה מרכזי לתושבי גוש קטיף והפריד בין כביש 242 לציר כיסופים וגשר מור עד להתנתקות. המעבר נסגר ב-2005 לאחר סיום פינוי גוש קטיף. נפתח מחדש ב-12 בנובמבר 2024.

ממוזער|חיילים סוגרים את מעבר הגבול לאחר פינוי גוש קטיף

## היסטוריה
בנובמבר 2000 לאחר פיגוע ירי בו נרצחה ישראלית שעבדה באזור שבין מעבר כרם שלום למעבר רפיח ולאחר גינוי הפיגוע על ידי ראש ממשלת ישראל, אהוד ברק, הוחלט כי צה"ל יציב טנקים בין השאר בסמוך לכפר דרום וכן במעבר כיסופים על מנת למנוע מקרה דומה נוסף.

מספר שנים לאחר הפיגוע מעבר כיסופים עלה שוב בכותרות. הפעם היה זה לאחר שפורסמה בדיקה של אתר ynet. הבדיקה נערכה לאחר הפיגוע בציר כיסופים. בבדיקה נחשף כי מרבית החיילים ששירתו בגזרה שבה היה נמצא המעבר הגיעו ממחסום כיסופים באמצעות מכוניות של מתנחלים ואורחיהם, דבר אשר מלווה בסיכון רב.

באמצע יולי 2005 לאחר שעשרות מפגינים נגד תוכנית ההתנתקות (ביניהם חבר הכנסת אורי אריאל) החליטו לחסום את הכניסה למעבר כיסופים ובכך גם לציר כיסופים. רק לאחר כמה שעות הצליחו כוחות צה"ל, יחד עם סיוע של משטרת ישראל, לפנות את המפגינים ולפתוח את ציר הכניסה המרכזי של הגוש. בין הבכירים שהשתתפו בפינוי המפגינים או סייעו לכוחות היו מפקד אוגדה 36, מפקדי מרחבי לכיש ואילת במשטרת ישראל, בכירי המועצה האזורית חוף עזה ובכירים רבים נוספים.

כמה ימים לאחר מכן, לאחר ההחלטה על נסיגה ישראלית מרצועת עזה, החלו להתפתח במקום עימותים לא רק עם פלסטינים מקומיים אלא גם עם תושבי גוש קטיף ופעילי ימין. כך למשל ביולי 2005, נפצעו קל שני חיילים שהוצבו במעבר לאחר עימות עם תושבי גוש קטיף.

באוגוסט 2005 נסגר המעבר לתנועה אזרחית לאחר פקודה של ראש מטה פיקוד דרום, גיא צור. עם זאת, האירוע לא עבר ללא אירועים כאשר בשלב מסוים התפרץ למחסום רוכב אופנוע שנסע במהירות ונכנס לתוך גוש קטיף.

חודש לאחר מכן, עם סיום ביצועה של תוכנית ההתנתקות פורק גשר מור, הגשר שחיבר את ציר כיסופים ועוד מספר צירי תחבורה בגוש למעבר כיסופים ובכך נסגר המעבר באופן סופי לאחר טקס בהשתתפותו של מפקד אוגדת עזה, אביב כוכבי (לימים הרמטכ"ל).

באוגוסט 2011 התקיים בסמוך למעבר אירוע שציין את יום השנה ה-6 לביצוע תוכנית ההתנתקות ופינוי הגוש מתושביו. באירוע נכחו מאות ממתיישבי הגוש. באירוע גם התקיים טקס בו עשרות בני נוער מכיתה ח' שהשתתפו בצעדה לעבר מקום הטקס העבירו את דגל גוש קטיף (דגל שהיה נפוץ מאוד בעת המחאה נגד תוכנית ההתנתקות) לילדי כיתה ז' כחלק ממסורת שמתקיימת מספר שנים. בטקס השתתפו ידוענים בהם הרב של גוש קטיף, יגאל קמינצקי.

עם זאת, על אף סגירתו של הגוש, אזור של שטח המעבר ההיסטורי היה מוקד מתיחות מספר פעמים, גם כ-12 שנים לאחר סגירתו של המעבר כאשר צה"ל איתר מנהרת טרור שהייתה בתהליכי בנייה מתקדמים בצמוד למה שהיה בעבר מעבר כיסופים וכיום קטע מגדר המערכת סביב רצועת עזה. לאחר האיתור, פוצץ צה"ל את המנהרה. כתוצאה מכך נהרגו כ-8 מחבלים. מספר מקורות ברשות הפלסטינית טענו שהמנהרה הייתה אמורה לשמש מספר פעילים של תנועת הג'יהאד האסלאמי.

ב-12 בנובמבר 2024, במהלך מלחמת חרבות ברזל, פתח צה"ל את המעבר תחת השם "**מעבר 147**" על מנת לאפשר כניסה של סיוע הומניטרי לרצועת עזה.

## קישורים חיצוניים

* 

## הערות שוליים

קטגוריה:גוש קטיף: תחבורה
קטגוריה:גבול ישראל – רצועת עזה
קטגוריה:רצועת עזה: תחבורה
קטגוריה:כיסופים
קטגוריה:הסיוע ההומניטרי לרצועת עזה במלחמת חרבות ברזל
כיסופים
Playlist: The Very Best of Jessica Simpson

**Playlist: The Very Best of Jessica Simpson** (בעברית: רשימת שירים: **הטוב ביותר של ג'סיקה סימפסון**) הוא אלבום האוסף הראשון של הזמרת ג'סיקה סימפסון, אשר יצא ב-12 באוקטובר 2010 על ידי אפיק ולגסי רקורדס.

בנוסף למהדורה הרגילה יצאה לאלבום מהדורה בריטית שכונתה כ-The Collection וכללה שני שירים נוספים.

## רשימת רצועות
#"I Think I'm in Love with You"
#"I Wanna Love You Forever"
#"Irresistible"
# "Angels"
# "A Little Bit"
# "With You"
# "Take My Breath Away"
# "I Belong to Me"
# ""
# "A Public Affair"
# ""
# "Remember That"
# "Come On Over"
# "Do You Know"

## היסטוריית יציאות לאור

## קישורים חיצוניים

## הערות שוליים

קטגוריה:אלבומי ג'סיקה סימפסון
סימפסון, ג'סיקה
קטגוריה:אלבומי אוסף באנגלית
קטגוריה:אלבומי קאנטרי פופ
קטגוריה:אלבומי חברת אפיק רקורדס
אלכס ברנגר

**אלחנדרו "אלכס" בֶּרֶנְגֵר רמירו** (בספרדית: **Alejandro 'Álex' Berenguer Remiro**; נולד ב-4 ביולי 1995) הוא כדורגלן ספרדי המשחק בעמדות הקשר ההתקפי והקיצוני באתלטיק בילבאו מהלה ליגה.

## קריירת מועדונים

ברנגר נולד בפמפלונה, נווארה והוא תוצר מחלקת הנוער של אוססונה. את הופעת הבכורה שלו בקבוצת המשנה הבוגרת של המועדון ערך בפברואר 2014 במסגרת הליגה הספרדית הרביעית. ב-10 בספטמבר של אותה השנה, ברנגר רשם את משחקו הראשון במדי הקבוצה הבוגרת כאשר נכנס כמחליף בהפסד החוץ 2–0 לדפורטיבו אלאבס במסגרת גביע המלך הספרדי. את משחקו הראשון במסגרת הליגה הספרדית השנייה ערך ב-10 בינואר של השנה החולפת, כשנכנס פעם נוספת כמחליף בתיקו אחת בחוץ מול רקראטיבו ולבה.

ברנגר כבש את שער הבכורה שלו בקריירה הבוגרת ב-30 באוגוסט 2015 בניצחון 0–1 על מיראנדס. ב-29 בינואר 2016 הוא האריך את חוזהו עד לשנת 2020.

את משחקו הראשון בליגה הבכורה רשם ב-22 בספטמבר במסגרת הפסד הבית 2–1 לאספניול. שער הבכורה שלו בליגה הגיע ב-5 באפריל 2017 במסגרת ניצחון החוץ 0–1 על דפורטיבו אלאבס.

ב-17 ביולי 2017, ברנגר נמכר לטורינו האיטלקית עבור חמישה וחצי מיליון אירו כולל מיליון אירו בונוסים. ב-11 באוגוסט ערך את הופעת הבכורה בקבוצה בו הבקיע את שערו הראשון בניצחון 1–7 על טרפני בגביע האיטלקי. ב-20 באוגוסט ערך את הופעתו הבכורה בליגה בתיקו אחת נגד בולוניה. ב-11 בדצמבר הבקיע את שער הליגה הראשון שלו בניצחון 1–3 על לאציו.

ב-2 באוקטובר 2020 חתם באתלטיק בילבאו לארבע שנים. בעונתו הראשונה בקבוצה הבקיע ברנגר שמונה שערי ליגה, וכן הבקיע מול לבאנטה בתוספת הזמן את שער הניצחון בחצי גמר גביע המלך הספרדי. בעונת 2021/22 ברנגר לא הצליח לכבוש, והתחרה על מקום בהרכב עם השחקן הצעיר ניקו ויליאמס. בפברואר 2022 הבקיע ברנגר בדקה ה-89 את שער הניצחון מול ריאל מדריד ברבע גמר גביע המלך, שהסתיים בתוצאה 0–1 לבילבאו.

## תארים
;אתלטיק בילבאו
*הסופר קאפ הספרדי: 2021
*גביע המלך הספרדי: 2023/24

## קישורים חיצוניים

## הערות שוליים

קטגוריה:קשרי כדורגל ספרדים
קטגוריה:כדורגלנים ספרדים
קטגוריה:כדורגלני אוססונה
קטגוריה:כדורגלני טורינו
קטגוריה:כדורגלני אתלטיק בילבאו
קטגוריה:פמפלונה: כדורגלנים
קטגוריה:ספרדים שנולדו ב-1996
ג'וזף קלובר

ממוזער|200px|אדוארד ריגבי קלובר
ממוזער|200px|ג'ורג' ווינסנט
**ג'וזף קלובר** (באנגלית: **Joseph Clover**; 1779 – 1854) היה צייר פורטרטים אנגלי וחבר בבית הספר לציירים באסכולת נוריץ'.

## ביוגרפיה
קלובר נולד בשנת 1779 בעיירה אולשאם הקטנה בנורפוק, שם הוטבל ב-19 בספטמבר על ידי הוריו תומאס ואן קלובר. הוא החל את הקריירה שלו כחרט אך החליט לוותר על החריטה בעקבות הערותיהם של אנשים שהעריכו את כישרונו כצייר. לאחר שצייר דיוקן של דודו קיבל השראה והחליט לפנות לציור פורטרטים.

קלובר התגורר בנוריץ' וגם בלונדון. ב-1806 הוצג קלובר בפני המשורר ריצ'רד קומברלנד, שהזמין אותו לביתו ברמסגייט, עיירה בקנט, והזמין אותו לצייר דיוקנאות. הוא חזר לבקר במקום במהלך חודשי הקיץ במשך ארבע עשרה שנים.

בלונדון היה קלובר חבר בולט באגודת שווידנבורג, כיהן בה במשך כמה שנים ומונה לאחד מנאמני רכוש האגודה בשנת 1834. בין פטרוניו של קלובר היו המרקיז של סטפורד, הלורד לוויסון גובר והרוזנת דה גריי.

## עבודתו
ציוריו של קלובר קיימים באוספים ציבוריים ברחבי בריטניה, כולל הקולג' המלכותי של הרופאים (לונדון), אולם סנט אנדרו בנוריץ', אוספי המוזיאונים של נוריץ' בטירת נוריץ', ומוזיאון הגלריה לאמנות בוויילס.

## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1779
קטגוריה:בריטים שנפטרו ב-1854
אוגוסט בלמונט

**אוגוסט בלמונט האב** (באנגלית: **August Belmont Sr.**; 8 בדצמבר 1813 – 24 בנובמבר 1890) היה פוליטיקאי יהודי-אמריקאי מומר ממוצא גרמני, משקיע הון, דיפלומט ויושב ראש הוועדה הדמוקרטית הלאומית בשנות ה-60 של המאה ה-19.

בהמשך עבר לעסוק במרוצי סוסים גזעיים, הוא היה המייסד של מרוץ ה"Belmont Stakes" , הרגל השלישית בסדרת מרוצי ה-Triple Crown, הקרוי על שמו, ומתקיים בפארק בלמונט  שבנה בנו, אוגוסט בלמונט הבן .

## קישורים חיצוניים

* 
* 

קטגוריה:מהגרים מגרמניה לארצות הברית
קטגוריה:פוליטיקאים יהודים אמריקאים
קטגוריה:אנשי עסקים יהודים אמריקאים
קטגוריה:דיפלומטים אמריקאים
קטגוריה:יושבי ראש הוועדה הדמוקרטית הלאומית
קטגוריה:יהודים מומרים אמריקאים
קטגוריה:יהודים שהתנצרו
קטגוריה:אמריקאים שנולדו ב-1813
קטגוריה:אמריקאים שנפטרו ב-1890
גיא מינטוס

**גיא מינְטוּס** (נולד ב-24 באוגוסט 1991) הוא מלחין ופסנתרן ישראלי.

## ביוגרפיה
מינטוס נולד וגדל בהוד השרון לזוג עורכי דין. הוא למד בתיכון תלמה ילין במגמת ג'אז. כדי לרכוש את הבסיס, הוא החל ללמוד נגינת מוזיקה קלאסית בפסנתר בקונסרבטוריון תל אביב. בצבא שרת כמוזיקאי מצטיין, ורכש את הכשרתו באקדמיה למוזיקה באוניברסיטת תל אביב.

## יצירתו
המוזיקה שמינטוס יוצר שואבת השראה משורשיו המגוונים - עיראקים, מרוקאים ופולנים. מינטוס מלחין יצירות שמשלבות אלמנטים של מוזיקה קלאסית עם ג'אז, שאחת הבולטות שבהן היא הקונצ'רטו לפסנתרן מאלתר ותזמורת שהלחין. מינטוס ניגן את הקונצ'רטו בהופעת בכורה עם התזמורת הקאמרית הישראלית.

אחד מעיסוקיו המרכזיים הוא יצירת עיבודים ליצירות מוכרות. בין עיבודיו ניתן למנות עיבודים למוזיקה קלאסית, כדוגמת יצירות של שופן ושל בטהובן, וקטעי אופרה. הוא משתף פעולה עם האופרה הישראלית.

מינטוס הוא גם פסנתרן בינלאומי. הוזמן להלחין יצירות של תזמורת המלחינים האמריקאים, של התזמורת הסימפונית ירושלים ושל תזמורת ירושלים מזרח ומערב. הוא ביצע את היצירה רפסודיה בכחול עם התזמורת הממלכתית של בוואריה, הלחין מוזיקה לסרט התיעודי החדש על כנר על הגג - 'נס הניסים' .

בנוסף להופעות הסולו שלו כפסנתרן, מינטוס גם מנגן בטריו שהקים ונושא את שמו - גיא מינטוס טריו, וכולל גם את הקונטרבסיסט ארן הרדי ומהמתופף יונתן רוזן.

## פרסים
פרס לאונרד ברנשטיין של האגודה האמריקאית למלחינים.

פרס בחירת הקהל בתחרות הפסנתר של פסטיבל הג'אז במונטרה בשנת 2016.

פרס מלחין הג׳ז הצעיר על שם הֶרְבּ אלפרט האגודה האמריקאית למלחינים.

## חיים אישיים
בשנת 2021 נישא לבת-זוגו, הזמרת והשחקנית נעמה נחום.

## קישורים חיצוניים

* 

* 

## הערות שוליים

קטגוריה:בוגרי הקונסרבטוריון הישראלי למוזיקה תל אביב
קטגוריה:בוגרי אוניברסיטת תל אביב: מוזיקה
קטגוריה:בוגרי תלמה ילין
קטגוריה:מוזיקאים ישראלים
קטגוריה:מלחינים ישראלים
קטגוריה:פסנתרנים ישראלים
קטגוריה:ישראלים שנולדו ב-1991
Si tú la quieres

**Si Tú La Quieres** (בעברית: **אם אתה אוהב אותה**) הוא סינגל שהוקלט על ידי הזמר-יוצר דויד ביסבל, ביחד עם הזמרת-יוצרת הספרדייה איתנה. השיר יצא לאור ב-3 באפריל 2020, על ידי חברת התקליטים יוניברסל מיוזיק גרופ, כסינגל מתוך האלבום, *En Tus Planes*.

השיר הגיע למקום השמיני במצעד השירים שבאורוגוואי.

## רקע וכתיבה
השיר נכתב על ידי דייוויד ביסבל, מריה קונצפסיון מנדיוויל פייטו ופבלו לואיס קבריאן ואלרה והופק על ידי פבלו סבריאן. איגוד תעשיית ההקלטות הספרדי העניק לשיר את תואר הפלטינה הלטינית, על מכירות של למעלה מ-40,000 עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של דויד ביסבל ב-2 באפריל 2020, בשידור חי. הקליפ צבר למעלה מ-61 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי איתנה
קטגוריה:שירים בספרדית
Enemigos

**Enemigos** (בעברית: **אויבים**) הוא סינגל שהוקלט על ידי הזמרת-יוצרת הספרדייה איתנה, ביחד עם להקת הפופ הרוק המקסיקנית רייק. השיר יצא לאור ב-15 במאי 2020, על ידי חברות התקליטים יוניברסל מיוזיק גרופ וסוני מיוזיק אנטרטיינמנט, כסינגל שלא מתוך אלבום.

השיר הגיע למקום התשיעי במצעד שירי הפופ שבפרגוואי.

## רקע וכתיבה
השיר נכתב על ידי איתנה, כריס זאדלי, דלוצ'י ופליפה גונזלס עבד והופק על ידי מנגו ונבלייז. השיר נשלח לרדיו להיטים עכשוויים שבספרד ב-17 במאי 2020, יומיים לאחר שיצא כסינגל, על מנת לעזור בקידום שלו במדינה והגיע בשיאו למקום ה-11 במצעד השירים של המדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-17.8 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של איתנה ב-15 במאי 2020, בשידור חי. הקליפ צבר למעלה מ-20 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי איתנה
קטגוריה:שירים בספרדית
קטגוריה:שירים שנכתבו על ידי איתנה
אביב בוכלר

**אביב בוכלר** (נולדה ב-5 במרץ 2000) היא שחקנית ישראלית.

## ביוגרפיה
בוכלר נולדה בשנת 2000. בחלק מילדותה היא שהתה עם משפחתה בבריסל, שבבלגיה. בגיל 9 שבה המשפחה לישראל והתגוררה במושב חוגלה שבעמק חפר. למדה בתיכון מעיין שחר בקיבוץ עין החורש במגמת אומנות.

## קריירה
בשנת 2012, שיחקה בוכלר בסדרה "מבצע קיפוד" בתפקיד מיכל.

בשנים 2013–2014 שיחקה את תמר דביר בסדרת הטלוויזיה "השמיניה" בעונות 4–5.

בשנים 2017–2018 שיחקה בשתי העונות הראשונות של הסדרה "אקדמיית החממה" של נטפליקס בתפקיד אמה גלר, הגיקית של האקדמיה.

בשנת 2020 שיחקה את אלה בסדרה "תאג"ד" והחלה לגלם את ליגל בסדרה "בלקספייס".

בשנת 2021 שיחקה בסדרת הדרמה והאקשן, "השוטרים", שמשודרת בערוץ קשת 12. כמו כן השתתפה בסדרת הדרמה "עלומים" שמשודרת בכאן 11.

בשנת 2023 גילמה את נועה בסרט "המשלחת".

## חיים אישיים
בוכלר מתגוררת בארצות הברית.

## פילמוגרפיה

### קולנוע

### טלוויזיה

## קישורים חיצוניים

* אלן לי, 10 דברים שלא ידעתם על אביב בוכלר, באתר tvovermind 2019 

## הערות שוליים

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:בוגרי תיכון אזורי מקיף מעיין השחר
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:חוגלה (מושב): אישים
קטגוריה:ישראליות שנולדו ב-2000
קטגוריה:ישראלים שנולדו ב-2000
פרדריק ג'ורג' קוטמן

**פרדריק ג'ורג' קוטמן** (באנגלית: **Frederick George Cotman**; 14 באוגוסט 1850 – 1920) היה צייר אנגלי של נופים, דיוקנאות וחללי פנים וחבר בבית הספר לציירים באסכולת נוריץ'.

## ביוגרפיה
פרדריק ג'ורג' קוטמן, נולד באיפסוויץ' ב־14 באוגוסט 1850, ילדו הצעיר של הנרי אדמונד קוטמן (1802–1871), סוחר משי מנוריץ' ואשתו מריה טיילור (1813–1895). הוא היה אחיינו של ג'ון סל קוטמן ובן דודו של ג'ון ג'וזף קוטמן. הוא היה תלמידו הפרטי של ויליאם תומסון גריפית', ראש בית הספר לאמנות באייפסוויץ'.

פרדריק קוטמן היה מקושר באופן קבוע עם בית הספר לציירים בנוריץ' בגלל הקשר המשפחתי שלו עם ג'ון סל קוטמן, שהיה אחד האמנים המובילים באסכולה זו. הוא מעולם לא התגורר בנורפוק, בניגוד לשאר האמנים מבית הספר.

הוא עבד בשמן ובצבעי מים. יצירתו הידועה ביותר, "אחת מהמשפחה", מוחזק כעת על ידי הגלריה לאמנות ווקר בליברפול.

לאורך הקריירה שלו, בילה בלונדון, הוא יצר למעלה משלושים ציורים.

הוא היה חבר מייסד של מועדון האמנות באיפסוויץ', ונשאר חבר בו כל חייו.

קוטמן נפטר בפליקססטו ב־16 ביולי 1920.

## גלריה

קובץ:Frederick George Cotman - Exeter from Countess Weir.jpg|אסטר
קובץ:Frederick George Cotman - Spellbound.jpg|מכושפת
קובץ:Frederick George Cotman – An Ancient Fort in Suffolk.jpg|מבצר עתיק
קובץ:Frederick George Cotman - Rainbow - Hemingford Grey.jpg|קשת
קובץ:Frederick George Cotman - One of the Family - Google Art Project.jpg|אחת מהמשפחה


## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1850
קטגוריה:בריטים שנפטרו ב-1920
גבריאל (כדורגלן)

**גבריאל דוס סנטוס מגלייאיס** (באנגלית: **Gabriel dos Santos Magalhães;** נולד ב-19 בדצמבר 1997), הידוע בשם **גבריאל**, הוא כדורגלן ברזילאי המשחק בעמדת הבלם בארסנל מהפרמייר ליג ובנבחרת ברזיל.

## קריירת מועדונים
גבריאל נולד ברובע פיריטובה בסאו פאולו.

### אוואי
בגיל 13 נסע במשך 12 שעות באוטובוס לפלוריאנופוליס על מנת להתחיל את הקריירה שלו בקבוצה אוואי, אך חזר לסאו פאולו לאחר כשבוע עקב געגועים למשפחתו. אף על פי כן, הוא שקל מחדש את החלטתו וחזר לאוואי לאחר שבועיים, ובסופו של דבר הרוויח את חוזהו המקצועי הראשון בגיל 16.

הוא המשיך להיות חלק מהקבוצה שהצליחה להעפיל לליגת העל הברזילאית ב-2017.

### ליל
ב-31 בינואר 2017, הצטרף גבריאל לליל מליגת העל הצרפתית ושיחק תחילה בקבוצת המילואים ליל ב', במדיה ערך 7 הופעות.

#### טרואה (השאלה)
את החצי הראשון של עונת  העביר בהשאלה בטרואה. בעקבות מיעוט הדקות שקיבל מהמאמן מרסלו ביילסה, גבריאל הוחזר לליל והושאל לדינמו זאגרב, אך גם שם מיעט לשחק.

#### חזרה לליל
בסוף העונה חזר לליל, ערך 14 הופעות ואף כבש את שערו הראשון בקבוצה בניצחון 1–5 על פריז סן ז'רמן באפריל 2019.

בעונה שלאחר מכן, , החל לשחק באופן קבוע יותר והפך לשחקן הרכב. כמו כן פתח בהרכב הקבוצה בכל ששת המשחקים בליגת האלופות.

### ארסנל
ב-1 בספטמבר 2020 הודיעה ארסנל על החתמתו בחוזה ארוך טווח.

ב-12 בספטמבר, במשחק הפתיחה בפרמייר ליג של ארסנל בעונת 2020/2021, ערך גבריאל את הופעת הבכורה בקבוצה ואף כבש את השער השני בניצחון הקבוצה 0–3 על פולהאם. את עונת 2021/2022 סיים עם חמישה שערים.

## קריירה בינלאומית
גבריאל זומן לייצג את ברזיל באליפות דרום אמריקה עד גיל 20 2017. סך הכל ערך שבע הופעות במדי הנבחרת.

ב-9 בספטמבר 2023, ערך את הופעת הבכורה בנבחרת ברזיל הבוגרת בניצחון 1-5 על נבחרת בוליביה במסגרת מוקדמות מונדיאל 2026.

נכלל בסגל נבחרת ברזיל לטורניר קופה אמריקה 2024.

## סטטיסטיקות קריירה

### מועדונים
מעודכן ל-3 בינואר 2026

### נבחרת
מעודכן ל-4 במרץ 2026

## תארים
#### דינמו זאגרב
*אליפות הליגה הקרואטית: 2017/2018
* הגביע הקרואטי: 2017/2018
**ארסנל**

* מגן הקהילה: 2023

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:סאו פאולו: כדורגלנים
קטגוריה:כדורגלני ליל
קטגוריה:כדורגלני טרואה
קטגוריה:כדורגלני דינמו זאגרב
קטגוריה:כדורגלני ארסנל
קטגוריה:כדורגלני נבחרת ברזיל
קטגוריה:כדורגלני קופה אמריקה 2024
קטגוריה:ספורטאים ברזילאים בצרפת
קטגוריה:ספורטאים זרים בקרואטיה
קטגוריה:ספורטאים ברזילאים באנגליה
קטגוריה:ברזילאים שנולדו ב-1997
עמותת יקיר לי

**עמותת יקיר לי - יד ולב לשכול** היא עמותה ישראלית הפועלת לקידום המודעות לנושא השכול בישראל. העמותה הוקמה בשנת 2015 על ידי פיני רבינוביץ ששכל את בתו דסי רבינוביץ' ממחלת הסרטן.

העמותה מציפה את זה שכל אחד מכיר לפחות משפחה אחת שחוותה שכול של בן משפחה צעיר ממחלה, תאונה או אסון טרגי; אך למרבה הכאב, משפחות אלו נשארות לבדן בצערן, ללא מערך תמיכה והכרה מוסדר וללא יום לאומי ממלכתי מחבק ומאחד; את הכאב שבאובדן לא ניתן לרפא, אך אנשי העמותה מאמינים שביכולתה של הקהילה והחברה להקל מעט על הכאב והבדידות שחוות המשפחות השכולות.

## פעילות העמותה
העמותה פועלת להעלאת המודעות לנושא השכול האזרחי ולקידום חקיקה לטובת משפחות שכולות שילדיהם נפטרו ממחלות סופניות. העמותה מפעילה מערך מתנדבים המסייעים ומלווים משפחות שכולות במספר גדול של רשויות במסגרת מיזם ׳היום השמיני - קהילה תומכת שכול׳.

העמותה מקיימת מדי שנה - בשבוע שחל בו רח' ניסן- שבוע מודעות לשכול האזרחי בקהילה. שבוע המודעות חשוב עבור ההורים האחים והאחיות הסבים והסבתות שנשארו לאחר פטירת יקיריהם ממחלה או מכל אסון טרגי אחר על מנת לתת את המקום הראוי והכבוד לנפטרי. כל ילד או ילדה שנפטרו הם נקודות אור שכבו, עולמות שנגדעו באיבם.

חשוב שיהיה להם מקום שיזכרו אותם.

* במהלך שבוע המודעות כל אדם או קהילה מוזמנים להדליק נר.
* ניתן להקדיש את הנר לזיכרון של מישהו קרוב.
* זאת הזדמנות לספר את הסיפור שלו או שלה לחברים, לבני משפחה, ולקהילה כולה.
* אפשרי לנצל את ההזדמנות לחזק את בני המשפחה, לספר שזכרתם, שהדלקתם נר. ואם מתאים לכם תרימו טלפון, תקפצו לבקר או תשאלו אם מתאים להם להגיע ולספר על בן המשפחה לקהילה או במפגש חברים מחבק ומנחם.

בשנת 2023, בעקבות מלחמת חרבות ברזל, הקימה העמותה מיזם ייחודי לתמיכה וליווי סבים וסבתות שכולים מהשכול הלאומי והאזרחי.

העמותה פועלת בין היתר גם בסיבסוד טיפולים אישים, הקמת מאגר מטפלים, הנגשת המידע וזכויות המשפחות.

##### דרכי הפעולה של העמותה

# חיבור מלגאים במכללות לתמיכה במשפחות בשיתוף רשויות, מרכזי צעירים ומפעל הפיס, וכן הטמעת המיזם במערכת החינוך ובמדרשות וצה"ל.
# מיזם "היום השמיני" - רשת ארצית להכשרה של נציגי קהילות, המהווים כתובת מידית ורחבה למשפחות שכולות בישראל.
# קבוצות תמיכה וליווי להורים, לסבים וסבתות, ופעילות שטח בקרב משפחות שחוו שכול.
# קידום שבוע מודעות לשכול האזרחי להכרה חברתית.
# קידום מדיניות וחקיקה להכרה במשפחת השכול האזרחי בממשלה ובכנסת.
# מערכי חינוך והרצאות לארגונים בנושא שכול אזרחי.
# שיתוף פעולה עם ארגונים זהים בחו"ל.

## קישורים חיצוניים
* 
* 
* 
* 
* 
* https://www.makorrishon.co.il/opinion/575255/ פיני רבינוביץ על השכול, 5 בפבואר 2023
* https://hackaveret.org/enterprisers/pini-rabinovich/ מיזם הכוורת
* https://raanana.mynet.co.il/local_news/article/S1csT8QKd מיזם היום השמיני- רעננה. 20.05.21

יקיר לי
קטגוריה:שכול
Más de lo que aposté

**Más De Lo Que Aposté** (בעברית: **יותר ממה שהימרתי**) הוא סינגל שהוקלט על ידי הזמרת-יוצרת הספרדייה איתנה, ביחד עם להקת הפופ הרוק הקולומביאנית מוראט. השיר יצא לאור ב-30 ביולי 2020, על ידי חברת התקליטים יוניברסל מיוזיק גרופ, כסינגל שלא מתוך אלבום.

השיר הגיע למקום ה-21 במצעד השירים שבספרד.

## רקע וכתיבה
השיר נכתב על ידי איתנה, אנדי קליי, ג'רמן גונזלו, דוק מולאנו, חואן פבלו איזאזה פינירוס, לואיס סלאזר, ניקולה גונזלס, פבלו בניטו, ולנטינה ריקו וחואן פבלו וילמיל קורטס והופק על ידי חואן פבלו איזאזה ומפאצ'ה. השיר נשלח לרדיו להיטים עכשוויים שבספרד ב-9 באוגוסט 2020, על מנת לעזור בקידום שלו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14.8 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של איתנה ב-30 ביולי 2020, בשידור חי. הקליפ צבר למעלה מ-15 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי איתנה
קטגוריה:שירים בספרדית
קטגוריה:שירים שנכתבו על ידי איתנה
פסגת סנטינל (אנטארקטיקה)

**פסגת סנטינל** (באנגלית: **Sentinel Peak**; מילולית: פסגת הזקיף) היא פסגה חדה נישאת באזור גבעות קוקרי, בעמקים היבשים מקמרדו, בארץ ויקטוריה, שבאנטארקטיקה.

גובהה של הפסגה 2,000 מטרים מעל פני הים.

הפסגה היא הנקודה הגבוהה ביותר בחלק הדרומי-מרכזי של גבעות קוקרי.

הפסגה ממוקמת מצפון לקרחון פראר, וממזרח לקרחון קולקין.

## היסטוריה
### גילוי ומיפוי הפסגה

רכס גבעות קוקרי (ובהן גם פסגת סנטינל) התגלה על ידי המשלחת האנטארקטית הבריטית (משלחת דיסקברי) אשר חקרה את אנטארקטיקה בין השנים 1901–1904, בפיקודו של רוברט פלקון סקוט.

### מקור השם

שמה של הפסגה ניתן לה על ידי סקוט.

השם הוא תיאורי. הפסגה מתנשאת מעל המישור שסביבה כזקיף השומר עליה.

## קישורים חיצוניים
* פסגת סנטינל באתר הסקר הגאולוגי של ארצות הברית
* פסגת סנטינל באתר הגאזט האנטארקטי של ממשלת ניו זילנד
* פסגת סנטינל באתר הגאזט האנטארקטי המשווה SCAR של ממשלת אוסטרליה
* פסגת סנטינל באתר peakery (מרחקים לאתרים סמוכים)
* פסגת סנטינל באתר mindat
* מזג אוויר נוכחי עדכני בפסגת סנטינל
** תחזית מזג אוויר עדכנית ארוכת טווח עבור פסגת סנטינל
** סטטיסטיקות מזג אוויר ונתוני מזג אוויר היסטוריים עבור פסגת סנטינל

## הערות שוליים

סנטינל
סנטינל